Hvörf - Wikipedia, frjálsa alfræðiritið

# Hvörf

### Úr Wikipediu, frjálsa alfræðiritinu

Hvörf (forngríska: περιπετεῖα, peripeteia) eru stefnubreyting á atburðarás í bókmenntaverki. Hugtakið er runnið frá Aristótelesi. Í riti sínu Um skáldskaparlistina skilgreinir hann það svo:

  Hvörf er það, þegar á atburðarásinni verður alger stefnubreyting, eins og talað hefur verið um, og það á þann hátt að það sé sennilegt eða óhjákvæmilegt, eins og í Oídípúsi, þegar maðurinn kom til að gleðja Oídípús og losa hann við óttann vegna móðurinnar, en kom hinu gagnstæða til leiðar með því að ljóstra upp um uppruna hans.[1]

Aristóteles taldi að hvörf væru nauðsynleg í góðum harmleik og að best væri að þau færu saman við kennsl, eins og þegar Oídípús uppgötvar eigið ætterni. Í harmleikjum seinni tíma er oft en ekki alltaf að finna hvörf. Til dæmis eru þau greinileg í Macbeth eftir William Shakespeare en ekki eru allir sammála um að þau séu til staðar í Othello eftir sama höfund.[2]

## [breyta] Tilvísanir

1. ↑ Um skáldskaparlistina bls. 62.
2. ↑ Jón Viðar Jónsson 1985, bls. 50-1.

## [breyta] Heimildir

- Aristóteles (1976) (Kristján Árnason þýddi og ritaði inngang). Um skáldskaparlistina. Hið Íslenska bókmenntafélag
- Jón Viðar Jónsson (1985). Leikrit á bók. Bókmenntafræðistofnun Háskóla Íslands.

Af „http://is.wikipedia.org../../../h/v/%C3%B6/Hv%C3%B6rf.html“

Flokkar: Bókmenntahugtök

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Deutsch
- English
- Français
- Русский
- Svenska